Komisijos direktyva 98/67/EB
1998 m. rugsėjo 7 d.
iš dalies keičianti Direktyvas 80/511/EEB, 82/475/EEB, 91/357/EEB ir Tarybos direktyvą 96/25/EB bei panaikinanti Direktyvą 92/87/EEB
(tekstas svarbus EEE)
EUROPOS BENDRIJŲ TARYBA,
atsižvelgdama į Europos bendrijos steigimo sutartį,
atsižvelgdama į 1979 m. balandžio 2 d. Tarybos direktyvą 79/373/EEB dėl prekybos kombinuotaisiais pašarais [1] su paskutiniais pakeitimais, padarytais Komisijos direktyva 97/47/EB [2], ypač į jos 4 straipsnio 2 dalį ir 10 straipsnio a punktą,
atsižvelgdama į 1996 m. balandžio 29 d. Tarybos direktyvą 96/25/EB dėl pašarinių žaliavų apyvartos, iš dalies keičiančią Direktyvas 70/524/EEB, 74/63/EEB, 82/471/EEB ir 93/74/EEB ir panaikinančią Direktyvą 77/101/EEB [3], ypač į jos 11 straipsnio b punktą,
kadangi pradėjus taikyti Direktyvą 96/25/EB, terminai "grynieji pašarai" ir "žaliavinės medžiagos" išbraukiami; kadangi tie terminai yra pakeičiami pašarams skirtuose Bendrijos teisės aktuose, - t. y. Tarybos direktyvoje 70/524/EEB [4] su paskutiniais pakeitimais, padarytais Komisijos direktyva 98/19/EB [5], Direktyvoje 74/63/EEB [6] su paskutiniais pakeitimais, padarytais Komisijos direktyva 98/60/EB [7], Direktyvoje 82/471/EEB [8] su paskutiniais pakeitimais, padarytais Direktyva 96/25/EB, ir Direktyvoje 93/74/EEB [9] su paskutiniais pakeitimais, padarytais Direktyva 96/25/EB, - terminu "pašarinės žaliavos"; kadangi termino "pašarinės žaliavos" apibrėžimas taip pat yra pakeičiamas, kur būtina, Direktyvoje 96/25/EB pateiktu apibrėžimu; kadangi pirmiau minėti dalykai turėjo įtakos kombinuotųjų pašarų apibrėžimui; kadangi Komisijos direktyvos 80/511/EEB [10], 82/475/EEB [11] su paskutiniais pakeitimais, padarytais Direktyva 91/334/EEB [12], ir 91/357/EEB [13] su paskutiniais pakeitimais, padarytais Direktyva 97/47/EB, turėtų būti iš dalies pakeistos dėl tos pačios priežasties;
kadangi 1992 m. spalio 26 d. Komisijos direktyva 92/87/EEB, nustatanti nebaigtinį pagrindinių sudedamųjų dalių, paprastai naudojamų ir pardavinėjamų kombinuotųjų pašarų, skirtų gyvūnams, išskyrus naminius gyvūnėlius, ruošimui, sąrašą [14], pateikia ženklinimui etiketėmis reikalingą kombinuotųjų pašarų sudedamųjų dalių sąrašą; kadangi vis dėlto Direktyvoje 96/25/EB grynieji pašarai ir žaliavinės medžiagos yra sugrupuotos į vieną kategoriją, t. y. į pašarinių žaliavų, ir toje direktyvoje yra pateiktas nebaigtinis pagrindinių pašarinių žaliavų, kurias galima leisti į apyvartą tik pagal joje nustatytas sąlygas ir jei žaliavos atitinka toje direktyvoje nustatytus aprašymus, sąrašas; kadangi dėl to Direktyva 92/87/EEB tampa nebetinkama ir turėtų būti paskelbta negaliojančia;
kadangi būtina užtikrinti, kad Direktyvos 96/25/EB priedai būtų nuolatos koreguojami atsižvelgiant į naujausius mokslo ir technikos laimėjimus; kadangi šioje direktyvoje nustatyta tvarka, tuos pakeitimus bus privalu padaryti skubiai, kad būtų užmegztas glaudus valstybių narių ir Komisijos bendradarbiavimas Nuolatiniame pašarų komitete;
kadangi šioje direktyvoje pateiktos pašarinių žaliavų pavadinimo ir aprašymo nuostatos turi būti taikomos nepažeidžiant taisyklių, nustatytų veterinarijos teisės aktuose, ypač 1990 m. lapkričio 27 d. Tarybos direktyvoje 90/667/EEB, nustatanti veterinarijos taisykles dėl gyvūninės kilmės atliekų tvarkymo ir perdirbimo, siekiant tiekimo į rinką ir ligų sukėlėjų prevencijos gyvūninės arba žuvų kilmės pašaruose, ir iš dalies pakeičianti Direktyvą 90/425/EEB [15] su paskutiniais pakeitimais, padarytais Austrijos, Suomijos ir Švedijos prisijungimo aktu;
kadangi, siekdama, kad atrajotojai būtų apsaugoti nuo pavojaus sveikatai, kylančio dėl to, jog baltymų apdorojimo metodais ne visada sunaikinami galvijų spongiforminės encefalopatijos sukėlėjai, 1994 m. birželio 27 d. Komisija priėmė Sprendimą 94/381/EB dėl tam tikrų apsaugos priemonių, susijusių su galvijų spongiformine encelopatija, ir dėl baltymų, gautų iš žinduolių, panaudojimo gyvūnams šerti [16] su pakeitimais, padarytais Sprendimu 95/60/EB [17], draudžiančiu atrajotojus šerti iš žinduolių audinio pagamintais baltymais, išskyrus tam tikrus sveikatai pavojaus nekeliančius produktus;
kadangi praktiniais sumetimais ir siekiant teisinio nuoseklumo, 1997 m. liepos 28 d. Komisijos sprendimu 97/582/EB, iš dalies keičiančiu Sprendimą 91/516/EEB, nustatantį sudedamųjų dalių, kurias uždrausta dėti į kombinuotuosius pašarus, sąrašą [18], draudžiama iš žinduolių audinio pagamintus baltymus dėti kaip sudedamąją dalį į atrajotojams skirtus kombinuotuosius pašarus;
kadangi 1976 m. lapkričio 23 d. Tarybos direktyva 77/101/EEB dėl prekybos paprastaisiais pašarais [19] su paskutiniais pakeitimais, padarytais Komisijos direktyva 97/47/EB, ir Direktyva 79/373/EEB nustato, kokiomis etiketėmis turi būti paženklinti iš žinduolių audinių pagamintų baltymų sudaryti arba šių baltymų turintys grynieji ir kombinuotieji pašarai, kad būtų užtikrinta, jog pašarų ir veterinarijos teisės aktų nuostatų nežinantys vartotojai tais pašarais nešertų atrajotojų; kadangi Direktyva 96/25/EB turėtų būti papildyta atitinkamomis priemonėmis;
kadangi patvirtintos ženklinimo etiketėmis nuostatos taikomos nepažeidžiant griežtesnių nuostatų, kurias gali būti nustačiusios kai kurios valstybės narės, kaip tai leidžiama Direktyvos 90/667/EEB 1 straipsnio 2 dalyje;
kadangi griežtesnius apribojimus taikančios valstybės narės ženklinimo etiketėmis nuostatas turi nustatyti paisydamos tose valstybėse narėse galiojančių apribojimų;
kadangi pašarinės žaliavos dažnai apdorojamos chemikalais, ir dėl to jose gali būti tam tikrų cheminių priemaišų, atsirandančių gaminant pašarines žaliavas, jei buvo naudotos Direktyvoje 70/524/EEB nurodytos pagalbinės techninės priemonės; kadangi, siekiant užtikrinti, kad į apyvartą patektų tik neužterštos, grynos pašarinės žaliavos, jų kokybė atitiktų prekinės kokybės reikalavimus, bei kad būtų užtikrintas sklandus bendrosios rinkos veikimas, turėtų būti priimtos bendros pašarinių žaliavų švarumo taisyklės, pagal kurias gamybos metu atsirandančios cheminės priemaišos būtų pašalinamos tiek kiek leidžia pažangių gamybos procesų taikymas;
kadangi turėtų būti numatytas pereinamasis laikotarpis, kad pramonė galėtų prisitaikyti prie šios direktyvos nuostatų; kadangi pašarinių žaliavų, išleistų į apyvartą iki šios direktyvos taikymo, galima nešalinti iš apyvartos iki to pereinamojo laikotarpio pabaigos;
kadangi šioje direktyvoje numatytos priemonėms atitinka Nuolatinio pašarų komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 80/511/EEB 1 straipsnio 2 dalies b punkte terminas "sudedamosios dalys" keičiamas terminu "pašarinės žaliavos".
2 straipsnis
Direktyvos 82/475/EEB pavadinime ir 1 straipsnyje bei visame jos priede terminas "sudedamosios dalys" keičiamas terminu "pašarinės žaliavos".
3 straipsnis
Direktyvos 91/357/EEB pavadinime ir 1 straipsnyje bei visame jos priede terminas "sudedamosios dalys" keičiamas terminu "pašarinės žaliavos".
4 straipsnis
Direktyvos 96/25/EB priedas keičiamas šios direktyvos priedu.
5 straipsnis
Direktyva 92/87/EEB panaikinama.
6 straipsnis
Šioje direktyvoje nustatytos nuostatos taikomos nepažeidžiant taisyklių, nurodytų veterinarijos teisės aktuose, dėl gyvūnų mitybos.
7 straipsnis
1. Valstybės narės priima įstatymus ir kitus teisės aktus, kurie įsigalioję ne vėliau kaip 1998 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.
Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinių teisės aktų pagrindinių nuostatų tekstus.
8 straipsnis
Valstybės narės nustato, kad iki 1999 m. sausio 1 d. į apyvartą išleistų pašarinių žaliavų, neatitinkančių šios direktyvos, galima palikti apyvartoje iki 1999 m. gruodžio 31 d.
9 straipsnis
Ši direktyva įsigalioja 1998 m. liepos 1 d.
10 straipsnis
Ši direktyva skirta valstybėms narėms.
Priimta Briuselyje, 1998 m. rugsėjo 7 d.